Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 700/08/4403	Nitra, 25.4.2012
EEČ : 2-32-66-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nitra
Rozhodnutie:
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX,XXXXX, 
Skutková veta:
	dňa 14.07.2008 o 10.00 hod., v XXXXX prineseným kľúčom, ktorý vzal od vychovávateľky, otvoril miestnosť telocvične, z ktorej odcudzil horský bicykel zn. IROK zelenej farby, dvere za sebou zamkol a bicykel odniesol na neznáme miesto, čím XXXXX spôsobil škodu vo výške 1.500,- Sk (49,97 €),
Právna veta:
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
	Poverený príslušník Okresného riaditeľstva Policajného zboru, úradu justičnej a kriminálnej polície v Nitre uznesením ČVS:ORP-2062/3-OSV-NR-2008 zo dňa 12.12.2008 podľa § 206 odsek 1 Trestného poriadku vzniesol obvinenie XXXXX pre prečin krádeže podľa § 212 odsek 2 písmeno a) Trestného zákona na skutkovom základe, uvedenom vo výrokovej časti tohto uznesenia.
	Obvinený XXXXX sa ku skutku, ktorý mu je kladený za vinu v plnom rozsahu priznal vo svojej výpovedi zo dňa 12.12.2008 a svoje konanie oľutoval. Vo svojej výpovedi najmä uviedol, že to čo je uvedené v uznesení o vznesení obvinenie je pravda. 
	Okresný prokurátor v Nitre uznesením sp. zn. 3 Pv 700/2008-6 zo dňa 23.02.2009 podľa § 216 odsek 1 písmeno a),b),c) Trestného poriadku podmienečne zastavil trestné stíhanie obvineného XXXXX. Podľa § 216 odsek 2 Trestného poriadku bola obvinenému určená skúšobná doba podmienečného zastavenia trestného stíhania v trvaní 12 mesiacov, ktorá začala plynúť dňom právoplatnosti tohto uznesenia, teda dňom 25.02.2010 a skončila plynúť dňa 25.02.2011. Keďže obvinený ml. XXXXX neviedol v skúšobnej dobe riadny život a nesplnil podmienky na osvedčenie sa obvineného, bolo uznesením prokurátora Okresnej prokuratúry v Nitre sp. zn. 3 Pv 700/2008-17 zo dňa 25.07.2011 podľa § 217 odsek 1 Trestného poriadku rozhodnuté o pokračovaní v trestnom stíhaní. 
	V rámci dokazovania v prípravnom konaní bolo zistené, že obvinený ml. XXXXX bol rozsudkom Okresného súdu Bratislava II sp. zn. 1T 2/2012 právoplatným dňa 15.03.2012 uznaný vinným z prečinu podielnictva podľa § 231 odsek 1 písmeno a) Trestného zákona za čo mu bol uložený súhrnný nepodmienečný trest odňatia slobody v trvaní 10 mesiacov zo zaradením do ústavu na výkon trestu s minimálnym stupňom stráženia.
	Podľa § 215 odsek 2 písmeno a) Trestného poriadku „prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
	Pretože v danom prípade ide o prečin krádeže podľa § 212 odsek 2 písmeno a) Trestného zákona, za ktorý Trestný zákon dovoľuje uložiť trest odňatia slobody až na 2 roky, možno očakávať, že súd by pri rozhodovaní o treste obvineného pravdepodobne rozhodol v zmysle § 44 Trestného zákona a upustil by od uloženia súhrnného trestu. 
	Vzhľadom k tomu, že obvinený XXXXX sa dopustil prečinu krádeže podľa § 212 odsek 2 písmeno a) Trestného zákona, pričom už bol právoplatným rozhodnutím Okresného súdu Bratislava II uznaný vinným z iného trestného činu a trest, ku ktorému môže predmetné trestné stíhanie viesť, je celkom bez významu popri treste už mu právoplatne uloženom, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eugen Cimmermann
prokurátor